Innsjøen ble i 1973 regulert som magasin for Hanefoss kraftverk. Det ble bygget en fyllingsdam ved utløpet og vannstanden i Eptevatn ble hevet slik at innsjøen dannet et sammenhengende magasin med det ovenforliggende Homstølvatn, med en reguleringshøyde på drøyt 20 meter. Den regulerte vannføringen fra magasinet utnyttes også i Vassfossen kraftverk, som ble satt i drift i 2008.